[{"text_idx": "#000003", "text": "Roedd Lisa yn westai ar y rhaglen a dan yr argraff ei bod hi yno am sgwrs gyffredinol am y gwobrau eleni pan gyhoeddwyd y newyddion."}, {"text_idx": "#000004", "text": "Bydd Lisa, sydd bellach yn cyflwyno rhaglen foreol ar Radio Cymru 2, yn nodi 20 mlynedd ers dechrau cyflwyno ar Radio Cymru eleni ac wedi bod yn genad amlwg i gerddoriaeth gyfoes Gymraeg dros y cyfnod hwnnw gan gynnig llwyfan cyson i artistiaid Cymraeg a\u2019u cerddoriaeth."}, {"text_idx": "#000006", "text": "\u201cPan sylweddolon ni fod Lisa\u2019n nodi y garreg filltir o fod yn cyflwyno ar Radio Cymru ers 20 mlynedd eleni, roedd hi\u2019n amlwg i ni mai hi ddylai dderbyn y Wobr Cyfraniad Arbennig eleni\u201d eglura Owain Schiavone."}, {"text_idx": "#000008", "text": "\u201cPetai chi\u2019n gofyn i unrhyw artist Cymraeg cyfoes enwi 5 o bobl sydd wedi cael dylanwad ar eu gyrfa, dwi\u2019n weddol sicr y byddai enw Lisa\u2019n ymddangos ar restr y mwyafrif."}, {"text_idx": "#000010", "text": "\u201cAr ben hynny mae hi wedi bod yn wyneb cyson mewn gwyliau a gigs, gan gyflwyno artistiaid ar y llwyfan, ynghyd a\u0302 chyflwyno rhaglenni cerddoriaeth ar S4C. Does dim amheuaeth bod Lisa wedi bod yn gwbl ganolog i\u2019r diwydiant cerddoriaeth Gymraeg dros y ddau ddegawd diwethaf ac yn llawn haeddu\u2019r gydnabyddiaeth yma.\u201d"}, {"text_idx": "#000011", "text": "Y wobr Cyfraniad Arbennig ydy\u2019r gyntaf i\u2019w cyhoeddi o Wobrau\u2019r Selar eleni a bydd enillydd Gwobr 2022 yn cael ei ddatgelu\u2019n ddiweddarach wythnos yma. Bydd enillwyr gweddill y gwobraul, sef y naw categori oedd yn ran o\u2019r bleidlais gyhoeddus, yn cael eu datgelu ar raglenni Radio Cymru yn ystod wythnos 20 Chwefror."}, {"text_idx": "#000013", "text": "Dyma\u2019r foment wnaeth @LisaGwilym ddarganfod mai hi yw enillydd Gwobr Cyfraniad Arbennig yng Ngwobrau\u2019r @Y_Selar eleni...\u2764\ufe0f"}]